Cenit
Cenit jo teoretiski dypk na njebju, kótaryž namaka se direktnje padorownje nad stojnišćom wobglědowarja. Jogo pśeśiwny pol se mjenjujo nadir. Mě póchada z arabskego słowa سمت‎ / samt / „droga, směr“ abo dokradnjej wót سمت الرأس / samt ar-raʾs / „směr głowy, wjerškowy dypk“.

Na zemi móžo słyńco jano mjaz wobrotnyma šyrinoma, pótakem w tropach, w ceniśe stojaś.

Astronomija